دونیا ۴ جولایدا تاریخی بیر آنا شاهیدلیک ائتدی.
ناسانین اوزای آراجی جونو، ۵ ایل داوام ائد‌ن سفرینی تاماملادی.
آمریکا فلوریدا ایالتین‌ده اولان کیپ کنوریل هاوا قوه‌لری مرکزیندن ۵ آوگوست ۲۰۱۱-جی ایلده آتیلان جونو گونش سیستمینین ان بؤیوک گزگنی ژوپیترین سیرلرینی چؤزمک اوچون یوللارا قویولدو
و ۵ ایلین آردین‌دان دا ژوپیترین اوربیتینه یئرلشدی.
علم دونیاسینین ماراقلا گؤزلدیی سواللار بون‌دان سونرا جاواب تاپابیله‌جک.
ژوپیترین حدین‌دن آرتیق سیخ ماگنتیک ساحه‌سینین نئجه میدانا گلدیی و ژوپیتر آتموسفرینین آلتین‌دا گرچکده نه‌لر اولدوغو جونو سایه‌سین‌ده اؤیره‌نیله‌بیله‌جک.
حتی، گونش سیستمی و پلانتلرین میدانا گلمه‌سینه ایشیق توتولماسی پلانلاشدیریلیر.
قطری و یوکسک‌لیگی ۳ یاریم متر اولان و اوچ اوزون گونش پانئلی داشییان جونو، آیریجا ژوپیترین ان یاخین‌دان و یوکسک چؤزونولوگه صاحب فوتوشکیللرینی چئکه‌جک.
هزینه‌سی ۱ ویرگول ۱ میلیارد دلار اولان جونونون وظیفه‌سی ۲۰ فوریه ۲۰۱۸-جی ایلده سونا چاتاجاق.
